ai4bharat/Pralekha huggingface dataset:
ఆర్థిక మంత్రిత్వ శాఖ
జిఎస్టీ నష్టపరిహారంలో లోటును భర్తీ చేసేందుకు బ్యాక్ టు బ్యాక్ రుణంగా రాష్ట్రాలకు 8వ విడుత రూ. 6,000 కోట్లు విడుదల
నేటివరకు మొత్తం రూ. 48,000 కోట్ల రూపాయలను రాష్ట్రాలకు, అసెంబ్లీలు కలిగిన యుటిలకు విడుదల
ఇది రాష్ట్రాలకు ఇచ్చిన రూ. 1,06,830 కోట్ల మేరకు అదనపు రుణాల సేకరణ అనుమతి ఇచ్చిన దానికి అదనం
జిఎస్టీ నష్టపరిహార లోటును భర్తీ చేసేందుకు ఆర్థిక మంత్రిత్వ శాఖ రాష్ట్రాలకు 8వ వార్షిక వాయిదాగా రూ. 6,000 కోట్లను విడుదల చేసింది. ఈ మొత్తం సొమ్ములో రూ. 5,516.60 కోట్లను 23 రాష్ట్రాలకు విడుదల చేయగా, రూ. 483.40 కోట్లను శాసన సభలు కలిగి, జిఎస్టీ కౌన్సిల్లో సభ్యులైన మూడు కేంద్ర పాలిత ప్రాంతాలు కు విడుదల చేసింది. జిఎస్టీ అమలు కారణంగా ఆదాయ అకౌంట్లో మిగిలిన ఐదు రాష్ట్రాలైన అరుణాచల్ ప్రదేశ్, మణిపూర్, మిజోరాం, నాగాలాండ్, సిక్కింకు ఎటువంటి లోటు ఏర్పడలేదు.
ప్రస్తుత సంవత్సరం -2020-2021 కాలంలో జిఎస్టి వసూలులో ఏర్పడిన 1.10 లక్షల కోట్ల లోటు సమస్యను పరిష్కరించేందుకు భారత ప్రభుత్వం ప్రత్యేక రుణ గవాక్షాన్ని సృష్టించింది. ఈ గవాక్షం ద్వారానే రాష్ట్రాలు, కేంద్ర పాలిత ప్రాంతాల తరఫున భారత ప్రభుత్వం రుణాలు ఇస్తోంది. ఇప్పటివరకు 7 విడతలుగా రుణాలు విడుదల చేయడం జరిగింది. రాష్ట్రాలు కోరిన రుణాన్ని 23 అక్టోబర్, 2020, 2 నవంబర్,2020, 9 నవంబర్,2020 - 23 నవంబర్, 2020 - 1 డిసెంబర్ 2020- 7 డిసెంబర్, 2020 - 14 డిసెంబర్ 2020 - 21 డిసెంబర్ 2020న విడుదల చేయడం జరిగింది.
రాష్ట్రాలకు అందించే నిధుల 8వ విడత మొత్తాన్ని ఈ వారం విడుదల చేశారు. ఈ వారం రుణంగా తీసుకున్న మొత్తంపై వడ్డీ రేటు 4.1902%గా ఉంది. ఇప్పటివరకూ, ప్రత్యేక రుణ గవాక్షం ద్వారా కేంద్ర ప్రభుత్వం 4.6986% వడ్డీ రేటుతో రూ. 48,000 కోట్ల రూపాయిలను రుణంగా తీసుకుంది.
జిఎస్టీ అమలు కారణంగా ఏర్పడిన ఆదాయ లోటును పూడ్చేందుకు ప్రత్యేక రుణ గవాక్షం ద్వారా రుణాలకు అదనంగా భారత ప్రభుత్వం స్థూల రాష్ట్ర దేశీయ ఉత్పత్తి లో 0.50% మేరకు అదనపు రుణాన్ని తీసుకునేందుకు అనుమతిని ఇచ్చింది. జిఎస్టీ నష్టపరిహార లోటును భర్తీ చేసేందుకు అదనపు ఆర్థిక వనరులను సమకూర్చునేందుకు ఆప్షన్ -1ని ఎంచుకున్న రాష్ట్రాలకు ఈ సౌకర్యాన్ని అందుబాటులో ఉంచింది. మొత్తం రూ. 1,06,830 కోట్లు  మేరకు అదనపు నిధులను రుణంగా తీసుకునేందుకు ఈ సౌకర్యం కింద 28 రాష్ట్రాలకు అనుమతి ఇచ్చింది.
ఇప్పటివరకు అదనపు రుణ మొత్తానికి అనుమతి ఇచ్చిన 28 రాష్ట్రాలకు ఎంత మొత్తాన్ని ఇచ్చారు, ప్రత్యేక గవాక్షం ద్వారా సేకరించి, రాష్ట్రాలకు, కేంద్ర పాలిత ప్రాంతాలకు విడుదల చేసిన నిధుల వివరాలను దిగువన ఇవ్వడం జరిగింది.
ప్రత్యేక గవాక్షం ద్వారా సేకరించిన మొత్తం, రాష్ట్రాల వారీగా జిఎస్డీపీలో అదనంగా21.12.2020 వరకు తీసుకున్న 0.50% మొత్తం వివరాలు.
ప్రధాన మంత్రి కార్యాలయం
ప్రసారమాధ్యాల్లో ప్రతిధ్వనించిన వందో మన్ కీ బాత్
మన్ కీ బాత్  కార్యక్రమం వందో భాగం తాలూకు ప్రతిధ్వనులు జాతీయ ప్రసార మాధ్యాల లో మరియు ప్రపంచ వ్యాప్తం గా ప్రసార మాధ్యాలలో మారుమోగాయి. ప్రసార మాధ్యాల లోని ప్రముఖ కవరేజీల ను ప్రధాన మంత్రి కార్యాలయం శేర్ చేసింది.
ప్రధాన మంత్రి కార్యాలయం
మహర్షి దయానంద సరస్వతి 200వ జయంతి సందర్భంగా ఏడాదిపాటు సాగే వేడుకలకు ఫిబ్రవరి 12న ప్రధాని శ్రీకారం
సాంఘిక అసమానతలను రూపుమాపేందుకు 1875లో
ఆర్య సమాజ్ను స్థాపించిన సంఘ సంస్కర్త మహర్షి దయానంద;
దేశంలో సామాజిక-సాంస్కృతిక చైతన్యం రగిల్చిన ఆర్యసమాజ్;
అఖిలభారత స్థాయిలో తమ సేవలకు నేటికీ తగిన గుర్తింపు దక్కని
సంఘ సంస్కర్తలు.. విశిష్ట వ్యక్తులకు సముచిత గౌరవమర్యాదలు
కల్పించడానికి ప్రధాని మోదీ నేతృత్వంలోని ప్రభుత్వం కట్టుబడి ఉంది
మహర్షి దయానంద సరస్వతి 200వ జయంతి సందర్భంగా ఏడాదిపాటు సాగే వేడుకలను 2023 ఫిబ్రవరి 12న ఉదయం 11 గంటలకు ఢిల్లీలోని ఇందిరాగాంధీ ఇండోర్ స్టేడియంలో ప్రధానమంత్రి శ్రీ నరేంద్ర మోదీ ప్రారంభించి, ప్రసంగిస్తారు. సంఘ సంస్కర్త మహర్షి దయానంద సరస్వతి 1824 ఫిబ్రవరి 12న జన్మించారు. ఆనాటి సామాజిక అసమానతలను రూపుమాపడానికి ఆయన 1875లో ఆర్యసమాజ్ను ఏర్పాటు చేసి విశేషంగా కృషి చేశారు. ఈ మేరకు విద్యకు, సాంఘిక సంస్కరణలకు ప్రాధాన్యమిస్తూ దేశంలో సామాజిక-సాంస్కృతిక చైతన్యం తేవడంలో ఆర్యసమాజ్ కీలక పాత్ర పోషించింది.
అఖిలభారత స్థాయిలో తమ సేవలకు నేటికీ తగిన గుర్తింపు దక్కని... ప్రతేకించి సంఘ సంస్కర్తలు, విశిష్ట వ్యక్తులకు సముచిత గౌరవమర్యాదలు కల్పించడానికి ప్రధాని మోదీ నేతృత్వంలోని ప్రభుత్వం కట్టుబడి ఉంది. ఈ నేపథ్యంలోనే భగవాన్ బిర్సా ముండా జన్మదినాన్ని గిరిజన ఆత్మగౌరవ దినోత్సవంగా ప్రకటించింది. అలాగే శ్రీ అరబిందో 150వ జయంతి సందర్భంగా నిర్వహించిన కార్యక్రమాల్లో కూడా ప్రధాని పాల్గొన్నారు. ఆ విధంగా ఆదినుంచీ ఆయన ఇటువంటి కార్యక్రమాలను ముందుండి నడిపిస్తున్నారు.
ప్రధాన మంత్రి కార్యాలయం
జాలియాంవాలా బాగ్ సామూహిక హత్య ఘటన లో అమరులైన వారికి శ్రద్ధాంజలి ఘటించిన ప్రధాన మంత్రి
జాలియాంవాలా బాగ్ సామూహిక హత్య ఘటన లో అమరులైన వారికి ప్రధాన మంత్రి శ్రీ నరేంద్ర మోదీ శ్రద్ధాంజలి ని అర్పించారు.
శ్రీ నరేంద్ర మోదీ ఒక ట్వీట్ లో ఈ కింది విధంగా పేర్కొన్నారు :
‘‘ జాలియాంవాలా బాగ్ సామూహిక హత్య ఘటన లో అమరులైన వారికి శ్రద్ధాంజలి. వారి సాహసం, వీరత్వం, త్యాగం భారతదేశంలోని ప్రతి ఒక్క వ్యక్తి కి బలాన్ని ఇస్తుంది. ’’
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.66 కోట్ల డోసులు  అందించారు
గత 24 గంటల్లో 870 డోసులు అందించారు
దేశవ్యాప్త క్రియాశీల కేసుల సంఖ్య 10,179
మొత్తం కేసుల్లో క్రియాశీల కేసులు 0.02%
ప్రస్తుత రికవరీ రేటు 98.79%
గత 24 గంటల్లో 2,100 మంది కోలుకున్నారు. దీంతో, కోలుకున్నవారి మొత్తం సంఖ్య 4,44,42,065 కు పెరిగింది.
గత 24 గంటల్లో 906 కొత్త కేసులు నమోదయ్యాయి.
రోజువారీ పాజిటివిటీ రేటు 0.70%
వారపు పాజిటివిటీ రేటు 0.90%
గత 24 గంటల్లో చేసిన 1,29,610 కొవిడ్ పరీక్షలతో కలిపి ఇప్పటివరకు 92.90 కోట్ల పరీక్షలు చేశారు.
ప్రధాన మంత్రి కార్యాలయం
ఆసియా క్రీడల మహిళ 800 మీటర్ల పరుగు రజతం సాధించిన హర్మిలన్ బెయిన్స్ను అభినందించిన ప్రధానమంత్రి
ఆసియా క్రీడల్లో మహిళల 800 మీటర్ల పరుగులో రజత పతకం సాధించిన హర్మిలన్ బెయిన్స్ను ప్రధానమంత్రి శ్రీ నరేంద్ర మోదీ అభినందించారు.
ఈ మేరకు ‘ఎక్స్’ ద్వారా పంపిన ఒక సందేశంలో:
“ఆసియా క్రీడల్లో మహిళల 800 మీటర్ల పరుగులో భారత్కు మరో రజతం దక్కింది. ఈ మేరకు అద్భుత ప్రతిభ ప్రదర్శించిన హర్మిలన్ బెయిన్స్ @HarmilanBainsకు నా అభినందనలు. దేశంలోని ఔత్సాహిక క్రీడాకారులందరికీ ఈ విజయం స్ఫూర్తిదాయకం” అని ప్రధానమంత్రి పేర్కొన్నారు.
(
ప్రధాన మంత్రి కార్యాలయం
బేస్టిల్ డే పరేడ్ లో గౌరవ అతిథి గాపాలుపంచుకొన్న ప్రధాన మంత్రి
ఫ్రాన్స్ అధ్యక్షుడు మాన్య శ్రీ ఇమేన్యుయెల్ మేక్రోన్ ఆహ్వానించిన మీదట ప్రధాన మంత్రి శ్రీ నరేంద్ర మోదీ 2023 జులై 14 వ తేదీ నాడు చేంప్స్ ఎలిసీస్ లో బాస్టీల్ డే పరేడ్ లో గౌరవ అతిథి గా పాల్గొన్నారు.
భారతదేశం-ఫ్రాన్స్ వ్యూహాత్మక భాగస్వామ్యాని కి 25 సంవత్సరాలు అయిన ఘట్టాని కి సూచిక గా ఒక సైన్య బేండ్ నాయకత్వం లో సేన యొక్క మూడు దళాలతో కూడినటువంటి 241 మంది సభ్యులు గల భారతీయ సాయుధ బలగాల దళం కూడా ను పరేడ్ లో పాలు పంచుకొంది. రాజ్ పుతానా రైఫిల్స్ రెజిమెంట్ తో పంజాబ్ రెజిమెంట్ కలసి భారతీయ సైన్యం యొక్క జట్టు కు నేతృత్వం వహించింది.
పరేడ్ లో భాగం గా నిర్వహించిన ఫ్లయ్ పాస్ట్ లో హాశిమారా యొక్క 101 స్క్వాడ్రన్ నుండి భారతీయ వాయుసేన కు చెందిన రాఫెల్ జెట్ లు పాలుపంచుకొన్నాయి.
ప్రతి ఏటా జులై 14వ తేదీ న, ఫ్రెంచ్ విప్లవం కాలం లో 1789 వ సంవత్సరం జులై 14 వ తేదీ నాడు బేస్టిల్ కారాగారం ముట్టడి యొక్క వార్షిక కార్యక్రమాన్ని నిర్వహించడం జరుగుతున్నది. ఇది భారతదేశం మరియు ఫ్రాన్స్.. ఈ రెండు రాజ్యాంగాల కు కేంద్రీయ ఇతివృత్తం గా ఉన్నటువంటి ‘స్వాతంత్ర్యం, సమానత్వం మరియు సోదరభావం’ అనే ప్రజాస్వామిక విలువల కు ప్రతీక గా కూడా ను ఉంటున్నది.
రైల్వే మంత్రిత్వ శాఖ
కోవిడ్-19పై పోరాటంలో దేశవ్యాప్తంగా జరుగుతున్న ప్రయత్నాల్లో తన వంతు పాత్ర పోషిస్తున్న భారతీయ రైల్వేస్ సంసిద్ధతపై రైల్వే, వాణిజ్య, పరిశ్రమల శాఖల మంత్రి శ్రీ పియూష్ గోయల్ సమీక్ష
చరిత్రలో మొదటిసారిగా గత 12నెలల్లో ఒక్క వ్యక్తి కూడా రైలు ప్రమాదంలో మరణించలేదు; కోవిడ్-19 భారతదేశంపై తక్కువ ప్రభావాన్ని చూపేలా ఇప్పుడు మా కృషి అంతా..
అవసరమైన బాధితులకు ఆహరం ఇతర సహాయం అందేలా చర్యలు చేపట్టాలని అధికారులకు ఆదేశం
భారతీయ రైల్వే అధికారులు తమ శక్తియుక్తులు, వనరులను పూర్తి స్థాయిలో ఉపయోగించి ఆహారం, ఇతర సహాయాలను అవసరమైన వారి వద్దకు చేర్చాలని రైల్వే, వాణిజ్య, పరిశ్రమల మంత్రి శ్రీ పియూష్ గోయల్ ఆదేశించారు. ఐఆర్సీటిసి, ఆర్పిఎఫ్ వంటి రైల్వేస్ కి చెందిన సంస్థలు అవసరమైన వారికి ఉచిత భోజన సదుపాయాన్ని కలిపిస్తున్నాయి. రైల్వే తమ ప్రయత్నాలను విస్తృతం చేసుకోవాలని, జిల్లా అధికారులు, స్వచ్ఛంద సంస్థలతో సంప్రదింపులు జరిపి రైల్వే స్టేషన్ల సామీప్యతకు మించి మారుమూల ప్రాంతాలకు వెళ్లాలని మంత్రి అన్నారు. వీడియో కాన్ఫరెన్స్ అనుసంధానంతో జరిగిన సమావేశంలో రైల్వేల సహాయ మంత్రి శ్రీ సురేష్ అంగది, రైల్వే బోర్డు సభ్యులు, జనరల్ మేనేజర్లు పాల్గొన్నారు. దేశవ్యాప్తంగా ఉన్న ప్రభుత్వ రంగ సంస్థలు కూడా పాల్గొన్నాయి.
కరోనాకు వ్యతిరేకంగా జరుగుతున్న పోరాటంలో ఇప్పటివరకు అసాధారణమైన స్థాయిలో స్పందిస్తున్నందుకు రైల్వేను అభినందిస్తూ, ప్రయాణీకుల కోచ్లను ఐసోలేషన్ కోచ్లుగా మార్చడం వంటి వినూత్న పరిష్కారాల వైపు అడుగులు వేయడాన్ని ఆయన ప్రశంసించారు. ఈ కోచ్లను పూర్తిగా సిద్ధంగా ఉంచడాన్ని అన్ని జోన్లు ఒక సవాలుగా తీసుకోవాలని ఆయన అన్నారు. మొదటి దశలో 5000 కోచ్ లను ఐసొలేషన్ కోచ్ లుగా మార్చే పని ప్రారంభమైంది.
ప్రధాన మంత్రి పిలుపుతో పీఎం-కేర్ నిధికి రూ.151 కోట్లు విరాళం ఇచ్చామని రైల్వే బోర్డు అధికారులు మంత్రికి తెలియజేసారు. భారతీయ రైల్వేస్ ఉద్యోగులు, రైల్ పిఎస్ యూ ల ఉద్యోగులు పీఎం-కేర్ నిధికి ఒక రోజు జీతాన్ని విరాళంగా ఇవ్వాలని నిర్ణయించారని రైల్వే బోర్డు చైర్మన్ శ్రీ వినోద్ కుమార్ యాదవ్ వెల్లడించారు.
ముఖ్యమైన వస్తువులను సరఫరా చేయడానికి నడుపుతున్న రైల్వే ప్రత్యేక పార్సెల్ రైళ్లను గురించి శ్రీ పియూష్ గోయల్ సమీక్షిస్తూ, వీలైనంత ఎక్కువ మార్గాలలో సేవలను అందించడానికి ఏర్పాట్లు చేయాలని అధికారులను కోరారు, తద్వారా మందులు, అవసరమైన పరికరాలు, తినదగ్గ వస్తువులు దేశవ్యాప్తంగా త్వరగా సరఫరా అవుతాయని అన్నారు. ఇ-కామర్స్ కంపెనీలు మరియు తక్కువ పరిమాణంలో అవసరమయ్యే ఇతర ముఖ్యమైన వస్తువుల సరఫరాదారులు పార్శిల్ రైళ్లను వినియోగించుకోబోతున్నారు. పార్సెల్ ప్రత్యేక రైళ్లు ఇప్పటికే 8 రూట్లలో నడుస్తున్నాయి వివిధ జోన్లలో మరో 20 వేర్వేరు రూట్లలో నడపడానికి కూడా సన్నాహాలు జరుగుతున్నాయి.
రాబోయే కొన్ని వారాలు కరోనా పై యుద్ధంలో చాల కీలకమని, దేశం గెలిచేలా మన ప్రయత్నాలు ఉండాలని శ్రీ పియూష్ గోయల్ అన్నారు. చరిత్రలో మొదటిసారిగా గత 12నెలల్లో ఒక్క వ్యక్తి కూడా రైల్వే ప్రమాదంలో మరణించలేదు. అంతే స్ఫూర్తితో కోవిడ్-19 భారతదేశంపై చూపే ప్రభావం తక్కువగా ఉండేలా ఇపుడు మనం కృషి చేస్తున్నాం అని మంత్రి అన్నారు.
రాష్ట్రపతి సచివాలయం
ఈద్-ఉల్-జుహా శుభాకాంక్షలు తెలిపిన రాష్ట్రపతి
ఈద్-ఉల్-జుహా పర్వదినం సందర్భంగా దేశ ప్రజలకు భారత రాష్ట్రపతి శ్రీ రామ్ నాథ్ కోవింద్ శుభాకాంక్షలు తెలిపారు. “ఈద్-ఉల్-జుహా సందర్భంగా, తోటి పౌరులందరికీ ముఖ్యంగా మన ముస్లిం సోదరులు, సోదరీమణులకు
(శుభాకాంక్షలు తెలియజేస్తున్నాను" అని తన సందేశంలో రాష్ట్రపతి పేర్కొన్నారు.
“ఈద్-ఉల్-జుహా త్యాగం మరియు స్నేహం యొక్క స్ఫూర్తిని సూచిస్తుంది.. ఇది ఒకరి మరియు అందరి శ్రేయస్సు కోసం పనిచేయడాన్ని ప్రేరేపిస్తుంది.
కోవిడ్-19 మహమ్మారిని దృష్టిలో ఉంచుకుని సూచించిన అన్ని నియమాలు మరియు మార్గదర్శకాలను అనుసరించాలనే మన సంకల్పాన్ని పునరుద్ఘాటిద్దాం. ఈ పండుగ సందర్భంగా, మన ఆనందాన్ని ఇతరులతో పంచుకుందాం మరియు పరస్పర సామరస్యాన్ని ప్రోత్సహిద్దాం”.
అధ్యక్షుడి సందేశాన్ని హిందీలో చూడటానికి ఇక్కడ క్లిక్ చేయండి
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 10.89 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
10,89,04,950
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 10.89 కోట్లకు పైగా  డోసులు అందుబాటులో ఉన్నాయి.
సాంఘిక న్యాయం, మరియు సాధికారత మంత్రిత్వ శాఖ
ప్రధానమంత్రి అనుసూచిత్ జాతి అభ్యుదయ యోజనతో బిజెఆర్ వైసి విలీనం
అన్ని బాలికల, బాలుర హాస్టళ్లకు నూరుశాతం నిధులు సమకూర్చిన డిపార్టమెంట్
బాబు జగజ్జీవన్ రామ్ ఛాత్రవాస్ యోజన  పథకాన్ని మరో రెండు పథకాలతో విలీనం చేయడం జరిగింది. ఇలా విలీనం చేసిన పథకంలో షెడ్యూలు కులాల  విద్యార్థుల హాస్టళ్ల నిర్మాణం, మరమ్మతులకు సంబంధించినది
పథకం ప్రధానమంత్రి అనుసూచిత జాతి అభ్యుదయ యోజన  ఉంది.హాస్టళ్లతోపాటు ఇందులోని అన్ని అంశాలకు ఒకేబడ్జెట్ పద్దు పిఎం–ఎజెఎవై కింద నిధులను సమకూర్చడం జరుగుతుంది.
వెనుకటి బిజెఆర్సివై కింద ఈ విభాగం అన్ని బాలికల హాస్టళ్లకు, కేంద్ర పాలిత ప్రాంత పాలనా యంత్రాంగం ప్రతిపాదించే అన్ని బాలుర హాస్టళ్లకు నూరుశాతం ఫండింగ్ సమకూరుస్తుంది.
50 శాతం బాలుర హాస్టళ్లను రాష్ట్రప్రభుత్వాలు ప్రతిపాదించనుండగా, 90 శాతం కేంద్ర సంస్థలు ప్రతిపాదిస్తాయి. విద్యార్థులకు తగిన రెసిడెన్షియల్ సదుపాయాలు కల్పించడం ద్వారా, పాఠశాలల్లో
, ఉన్నత విద్యా సంస్థలలో ఎస్.సిల ప్రవేశాలను పెంచేందుకు,పిఎం–ఎజెఎవై కింద అన్ని ఎస్సి హాస్టళ్ల నిర్మాణానికి నూరుశాతం కేంద్ర సహాయాన్ని అందించనున్నారు. ఆయా హాస్టళ్లు బాలురకు సంబంధించినవా లేక బాలికలకు సంబంధించినవా అన్న దానితో సంబంధం లేకుండా ఈ సహాయం అందించనున్నారు.
ఈ సమాచారాన్ని కేంద్ర సామాజిక న్యాయ, సాధికారత శాఖ సహాయమంత్రి శ్రీ ఎ.నారాయణస్వామి లోక్సభకు ఇచ్చిన లిఖితపూర్వక సమాధానంలో తెలిపారు.
పర్యటక మంత్రిత్వ శాఖ
దేఖో అప్నా దేశ్ సిరీస్ లో భాగంగా 'సంస్కృతి, పర్యాటకం- గోవా ఆర్థికవ్యవస్థకు రెండు పార్శ్వాలు' పేరుతో 24వ వెబినార్ ను నిర్వహించిన పర్యాటక శాఖ మంత్రిత్వ శాఖ
కేంద్ర పర్యాటక మంత్రిత్వ శాఖ, దేఖో అప్నా దేశ్ వెబినార్ సిరీస్, “సంస్కృతి, పర్యాటక రంగం- గోవా ఆర్థిక వ్యవస్థ రెండుపార్శ్వాలు' 2020 మే 26 న నిర్వహించారు. సంస్కృతి, చరిత్ర, వారసత్వం, నిర్మాణ అద్భుతాలను భారతదేశపు అత్యంత ప్రాచుర్యం పొందిన పర్యాటక గమ్యస్థానం 'గోవా' గురించి దీనిలో ప్రదర్శించారు. అంతగా తెలియని ప్రదేశాలు, చరిత్ర, వాస్తుశిల్పం, సంస్కృతి మరియు వారసత్వంతో పర్యాటకులు అన్వేషించడానికి ఈ సిరీస్ పలు అంశాలను వెల్లడించింది. శ్రీ సంజీవ్ సర్దేసాయ్ , శ్రీ అర్మినియో రిబెరియో , శ్రీమతి సవాని శెట్టి  సమర్పించిన వెబ్నార్ లో గోవా గొప్పతనాన్ని ప్రదర్శించారు. ఇది శతాబ్దాల లోతైన చరిత్ర, సాంస్కృతిక ఇచ్చిపుచ్చుకోవడం, సృజనాత్మకత విస్తరించి ఉంది. ప్రసిద్ధ బీచ్లు, రాత్రి జీవితానికి అతీతమైనది.
వెబినార్ లో గోవా చరిత్రను ఆవిష్కరించారు. కదంబ రాజ్యం నుండి విజయనగర సామ్రాజ్యం, బహమనీ సుల్తానేట్, బీజాపూర్ సుల్తానేట్ మధ్యయుగ కాలంలో, గోవాపై పోర్చుగీస్ దండయాత్ర, బీజాపూర్ సుల్తానేట్ను ఓడించడం వరకు సాగింది. సుమారు 450 సంవత్సరాలు కొనసాగిన పోర్చుగీస్ పాలన గోవా సంస్కృతి, వంటకాలు, వాస్తుశిల్పాలను ఎలా ప్రభావితం చేసిందో వక్తలు మాట్లాడారు.
తీరప్రాంత వెంబడి సముద్ర శిలాజాలు, ఖననం చేసిన సముద్రపు గవ్వలు, స్థలాకృతికి సంబంధించిన ఇతర లక్షణాలు భౌగోళిక టెక్టోనిక్ ప్లేట్ కదలిక కారణంగా గోవా సముద్రం నుండి బయల్పడిందని సూచిస్తున్నాయి. సఫమాస్జిద్, కాన్వెంట్ ఆఫ్ సెయింట్ మోనికా, ఆర్చ్ బిషప్స్ కేథడ్రల్, బాసిలికా ఆఫ్ గోవా, దేశ్ ప్రభు ప్యాలెస్, పోర్చుగీస్ నిర్మించిన సౌందేకర్ ప్యాలెస్, డియోపాలెస్, టిబి కున్హా మాన్షన్, సోలార్ కోలాకోస్ హౌస్, పంజిమ్ చర్చి వంటి కొన్ని కథా కథనాలు ఆసక్తికరంగా ఉండడమే కాకుండా అంతర్లీనమై ఉన్న గోవా చరిత్రను కళ్ళకు కట్టినట్టు వివరించాయి. దేఖో అప్నా దేశ్ వెబినార్ సిరీస్ను పర్యాటక మంత్రిత్వ శాఖ క్రియాశీల సాంకేతిక సహకారంతో ఎలక్ట్రానిక్స్, ఇన్ఫర్మేషన్ టెక్నాలజీ మంత్రిత్వ శాఖ రూపొందించిన నేషనల్ ఇ-గవర్నెన్స్ డివిజన్ నుండి ప్రజల అవగాహన కోసం అందించినది. డిజిటల్ అనుభవాన్ని ఉపయోగించి దీనికి సంబంధించిన వారందరి సమాచారం కోసం సమర్పించబడింది.
వెబినార్ సెషన్లు ఇప్పుడు https://www.youtube.com/channel/UCbzIbBmMvtvH7d6Zo_ZEHDA/ లో అందుబాటులో ఉంది. భారత ప్రభుత్వ పర్యాటక మంత్రిత్వ శాఖ అన్ని సోషల్ మీడియా హ్యాండిల్స్లో అందుబాటులో ఉన్నాయి. తదుపరి దేఖో అప్నా దేశ్ వెబినార్ 28 మే 2020 న - 1100-1200 గంటలకు ఈశాన్య భారతం అంశంగా జరుగుతుంది. నమోదు చేయడానికి క్లిక్ చేయండి: https://bit.ly/NorthEastDAD
(Visitor Counter : 161
రక్షణ మంత్రిత్వ శాఖ
సెలా సొరంగం ప్రాజెక్ట్లో తవ్వకాలను ముగించేలా చివరి పేలుడును నిర్వహించిన బీఆర్ఓ
980 మీటర్ల పొడవైన సెలా టన్నెల్  ప్రాజెక్టులో చివరి చివరి పేలుడును నిర్వహించారు. న్యూఢిల్లీ నుండి ఈ-వేడుక ద్వారా డైరెక్టర్ జనరల్ బోర్డర్ రోడ్స్  లెఫ్టినెంట్ జనరల్ రాజీవ్ చౌదరి జనవరి 22, 2022వ తేదీని ఈ కార్యక్రమాన్ని నిర్వహించారు. ఇది సెల టన్నెల్ ప్రాజెక్ట్లో తవ్వకం పనుల ముగింపును సూచిస్తుంది. ప్రతికూల వాతావరణం మరియు భారీ హిమపాతం మధ్య బోర్డర్ రోడ్స్ ఆర్గనైజేషన్  ఈ ఘనతను సాధించింది. సెలా టన్నెల్ ప్రాజెక్ట్ అరుణాచల్ ప్రదేశ్ లోని పశ్చిమ కమెంగ్ జిల్లాలో ఉంది. ఈ సోరంగం పనులు పూర్తయిన తర్వాత తవాంగ్కు అన్ని వాతావరణ పరిస్థితులలో కనెక్టివిటీని ఇది అందిస్తుంది. ఇది జీవన రేఖగా కూడా నిలుస్తుంది. ప్రాజెక్ట్ టన్నెల్-1ని కలిగి ఉంది, ఇది 980 మీటర్ల పొడవైన సింగిల్ ట్యూబ్ టన్నెల్ మరియు టన్నెల్ 2, ఇది 1555 మీటర్ల పొడవు గల ట్విన్ ట్యూబ్ టన్నెల్.టన్నెల్ 2లో ట్రాఫిక్ కోసం రెండులేన్ల ట్యూబ్ మరియు అత్యవసర పరిస్థితుల కోసం ఒక ఎస్కేప్ ట్యూబ్ ఉన్నాయి. 13,000 అడుగుల ఎత్తులో నిర్మించబడిన అతి పొడవైన సొరంగాలలో ఇది కూడా ఒకటి. ప్రాజెక్ట్లో టన్నెల్ 1కి ఏడు కిలోమీటర్ల అప్రోచ్ రోడ్డు నిర్మాణం కూడా ఉంది, ఇది బీసీటీ రోడ్ నుండి బయలుదేరుతుంది మరియు టన్నెల్ 1 నుండి టన్నెల్ 2కి అనుసంధానించే 1.3 కిలోమీటర్ల లింక్ రోడ్డు కూడా ఉంది. సెలా టన్నెల్ ప్రాజెక్ట్ పనులకు 2019లో ప్రధాన మంత్రి శ్రీ నరేంద్ర మోడీ శంకుస్థాపన చేశారు. జనవరి 15, 2021న, డీజీబీఆర్ ద్వారా మొదటి పేలుడు జరిపారు. ఆ తర్వాత టన్నెల్ 1 తవ్వకం పనులు ప్రారంభమయ్యాయి. ఆ తర్వాత, అక్టోబర్ 14, 2021న, రక్షణ మంత్రి శ్రీ రాజ్నాథ్ సింగ్ 1,555 మీటర్ల టన్నెల్ 2 యొక్క అద్భుతమైన పేలుడు నిర్వహించారు. ఇండియా గేట్ నుండి ఈ-వేడుక ద్వారా, టన్నెల్ 2పై తవ్వకం ముగింపునకు గుర్తుగా దీనిని నిర్వహించారు.
హోం మంత్రిత్వ శాఖ
జమ్ము కశ్మీర్ శాశ్వత నివాసులు కూడా కేంద్రపాలిత ప్రాత ప్రభుత్వ పోస్టులకు అర్హులేనంటూ హోంమంత్రిత్వ శాఖ ఉత్తర్వుల జారీ
కొత్తగా ఏర్పాటైన జమ్ము కశ్మీర్ కేంద్రపాలిత ప్రాంతంలో అమలులో ఉండే కేంద్రీయ చట్టాల అమలుకు మరింత దోహదకారి అయ్యే రీతిలో గతంలో జమ్ముకశ్మీర్ రాష్ట్రంగా వ్యవహారంలో ఉన్న ప్రాంతంలో అమలులో ఉన్న రాష్ట్ర చట్టాల్లో తగు మార్పులు చేయడానికి వీలు కల్పిస్తూ హోం మంత్రిత్వ శాఖ 2020 మార్చి 31 తేదీన ఉత్తర్వులు జారీ చేసింది.
అలాగే జమ్ముకశ్మీర్ శాశ్వత నివాసులు కూడా కేంద్రపాలిత ప్రాంతంలోని అన్ని ప్రభుత్వ పోస్టులకు అర్హులవుతారని ప్రకటిస్తూ కొత్త ఉత్తర్వులు జారీ చేసింది.
ఈ మేరకు గెజిట్ నోటిఫికేషన్లకు  ఈ దిగువన క్లిక్ చేయండి.
Click here to see the 31.03.2020 Gazette Notification 
Click here to see the 03.04.2020 Gazette Notification 
(
ప్రధాన మంత్రి కార్యాలయం
మన సాంస్కృతిక మూలాల తో జతపడేందుకు ఒక అద్వితీయమైనటువంటి అవకాశాన్నిగంగా విలాస్ అందిస్తుంది: ప్రధాన మంత్రి
ప్రపంచం లో అత్యంత దీర్ఘమైనటువంటి నదీ యాత్ర ‘గంగా విలాస్’ మన సాంస్కృతిక మూలాల తో అనుబంధాన్ని కలిగివుండడానికి మరియు భారతదేశం యొక్క వైవిధ్యం తాలూకు సుందర స్వరూపాల ను అన్వేషించడాని కి ఓ అద్వితీయమైన అవకాశాన్ని ప్రసాదిస్తుంది అని ప్రధాన మంత్రి శ్రీ నరేంద్ర మోదీ అన్నారు.
కేంద్ర మంత్రి శ్రీ సర్బానంద సొనోవాల్ చేసిన ఒక ట్వీట్ కు ప్రధాన మంత్రి సమాధానాన్ని ఇస్తూ తాను ఒక ట్వీట్ లో –
‘‘ఇది మన సాంస్కృతిక మూలాల తో జతపడడాటానికి మరియు భారతదేశం యొక్క వైవిధ్యం తాలూకు సుందర స్వరూపాల ను అన్వేషించడానికి ఒక విశిష్టమైన అవకాశాన్ని ప్రసాదిస్తుంది.’’ అని పేర్కొన్నారు.
కార్మిక, ఉపాధికల్పన మంత్రిత్వ శాఖ
కోవిడ్-19 బాధితులు దాఖలుచేసిన 1.37 లక్షల ఈ.పి.ఎఫ్. అడ్వాన్స్ దరఖాస్తులను 10 రోజులలో పరిష్కరించిన ఈ.పి.ఎఫ్.ఓ.
కేంద్ర ప్రభుత్వం లోని కార్మిక మరియు ఉపాధి కల్పనా మంత్రిత్వ శాఖ కింద చట్టబద్ధమైన సంస్థగా ఉన్న ఉద్యోగుల భవిష్య నిధి సంస్థ , కోవిడ్-19 తో పోరాడుతున్న చందాదారులకు సహాయ పడాలనే ఉద్దేశ్యంతో ఈ.పి.ఎఫ్. పధకాన్ని సవరించి ప్రత్యేకంగా రూపొందించిన కొత్త నిబంధన ప్రకారం దేశవ్యాప్తంగా లక్షా 37 వేల దరఖాస్తులను పరిష్కరించి 279.65 కోట్ల రూపాయల మొత్తాన్ని పంపిణీ చేస్తోంది. ఈ మొత్తాలు ఇప్పటికే వారి ఖాతాల్లో జమ కావడం ప్రారంభమయ్యింది. కే.వై.సి. తో పూర్తిగా అనుసాధనమైన ఈ ప్రక్రియ ద్వారా దరఖాస్తులన్నీ కేవలం 72 గంటల్లో పరిష్కరించబడుతున్నాయి. కోవిడ్-19 మహమ్మారి వల్ల ఎదురైన ఇబ్బందులను అధిగమించడానికి దాఖలు చేసిన దరఖాస్తులతో పాటు ఇతర దరఖాస్తులను కూడా కే.వై.సి. తో అనుసంధానమైన ప్రక్రియ ద్వారా సాధ్యమైనంత తొందరగా పరిష్కరించడం జరుగుతోంది.
కోవిడ్-19 మహమ్మారిని ఎదుర్కోడానికి చేపట్టిన పి.ఎం.జి.కే.వై. పధకంలో భాగంగా ప్రభుత్వం ప్రకటించిన నోటిఫికేషన్ ప్రకారం ఈ.పి.ఎఫ్. పధకం పారా 68 ఎల్  ని 2020 మర్చి 28వ తేదీన ప్రవేశ పెట్టడం జరిగింది. దీని ప్రకారం ఈ.పి.ఎఫ్. పధకం నుండి ప్రత్యేకంగా డబ్బు ను విత్ డ్రా చేసుకోడానికి అనుమతి ఇచ్చారు. ఈ నిబంధన కింద ఒక సభ్యుడు తన ఈ.పి.ఎఫ్. ఖాతాలో ఉన్న నిల్వలో 75 శాతం మూడునెలల బేసిక్ మరియు డి.ఏ, కి సరిపడా  తిరిగి చెల్లించనవసరం లేని అడ్వాన్స్ గా తీసుకోవచ్చు. సభ్యుడు అంత కంటే తక్కువ మొత్తానికి కూడా దరఖాస్తు చేసుకోవచ్చు. ఇది కేవలం అడ్వాన్స్ కాబట్టి, దీనిపై ఆదాయపన్ను చెల్లించనవసరం లేదు.
డిమాండ్ బాగా పెరుగుతుందని ఊహించి, ఈ.ఫై.ఎఫ్.ఓ. ఒక పూర్తిగా నూతనమైన ఒక సాఫ్ట్ వేర్ ను అభివృధి చేసింది. దరఖాస్తులకు ఆన్ లైన్ లోనే రసీదులు ఇచ్చే విధానాన్ని 2020 మర్చి 29వ తేదీన 24 గంటల్లో అమలుచేసింది. సామాజిక దూరాన్ని పాటిస్తున్న ప్రస్తుత తరుణంలో భౌతిక కదలికలను తగ్గించే విధంగా, దరఖాసులను, పేపర్ అక్కరలేకుండా పరిష్కరించాలి. కే.వై.సి. కి అవసరమైన పూర్తి సమాచారాన్ని అందజేసిన సభ్యులందరికీ ఈ విధానం అందుబాటులో ఉంటుంది.
కోవిడ్ -19 మహమ్మారి కారణంగా అనేక సవాళ్ళను ఎదుర్కోవలసి వస్తోంది. అందువల్ల ఈ కారణంగా పి.ఈఫ్. అడ్వాన్స్ కోసం దరఖాస్తు చేసుకున్నవారి దరఖాస్తులను ప్రాధాన్య క్రమంలో పరిష్కరించాలని నిర్ణయించారు.
ఈమహమ్మారిని ఎదుర్కోడానికి వీలుగా అడ్వాన్స్ కోసం ఆన్ లైన్ లో దరఖాస్తు చేసుకున్న ఈ.పి.ఎఫ్. ఖాతాలన్నీ కే.వై.సి. తో అనుసంధానమై ఉండాలి. ఈ దరఖాస్తులను వేగంగా పరిష్కరించడానికి వీలుగా పుట్టిన రోజు తేదీని సవరించడానికి అవసరమైన కే.వై.సి. తో కూడిన ప్రమాణ పత్రాల నిబంధనలను సడలించింది. పి.ఎఫ్. రికార్డుల్లో పుట్టిన రోజు తేదీ దిద్దుబాటుకు ఖాతాదారుల ఆధార్ కార్డును రుజువుగా స్వీకరించడానికి ఈ.పి.ఎఫ్.ఓ. అంగీకరించింది. పుట్టినరోజు తేదీలో మూడు సంవత్సరాల వరకు తేడా ఉన్న అన్ని కేసులను ఇప్పుడు ఈ.పి.ఎఫ్.ఓ. ఆమోదిస్తుంది.
మంత్రిమండలి
నిలచిపోయిన మధ్యాదాయ వర్గాల ఇళ్ల నిర్మాణ పథకాల కు, తక్కువ ధరల తో కూడిన గృహాల నిర్మాణ పథకాల కు ఆర్థిక సహాయాన్ని అందజేయడం కోసం స్పెశల్ విండో ను ఏర్పాటు చేసేందుకు ఆమోదం తెలిపిన మంత్రిమండలి
మధ్యాదాయ వర్గాల ఇళ్లు, తక్కువ ధరల తో కూడిన గృహాల నిర్మాణ రంగం లో నిలిచిపోయిన పనుల పూర్తి కి ప్రాధాన్యం తో రుణ సహాయం కింద నిధుల మంజూరు కోసం స్పెశల్ విండో ను ఏర్పాటు చేసేందుకు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రిమండలి ఆమోదం తెలిపింది.
ఈ నిధి కి సంబంధించి ప్రభుత్వం పోషక సంస్థ గా వ్యవహరిస్తూ, 10,000 కోట్ల రూపాయల మేర నిధులు సమకూర్చే బాధ్యత ను స్వీకరిస్తుంది. ‘సెక్యూరిటీస్ ఎండ్ ఎక్స్ చేంజ్ బోర్డ్ ఆఫ్ ఇండియా’  వద్ద ‘కేటగిరి-11 ఎఐఎఫ్’  రుణ నిధి గా నమోదు అయ్యే ఈ నిధి వ్యవహారాలు వృత్తిపరమైన నిబద్ధత తో నడపబడుతాయి.
ఈ మేరకు ప్రత్యేక గవాక్షం కింద తొలి ‘ఎఐఎఫ్’ ఏర్పాటు లో స్టేట్ బ్యాంక్ ఆఫ్ ఇండియా ఆధ్వర్యం లోని ‘ఎస్ బిఐ క్యాప్ వెంచర్స్ లిమిటెడ్’ ‘పెట్టుబడి నిర్వహణ సంస్థ’గా వ్యవహరించేలా ప్రతిపాదించబడింది. వాయిదా వేసిన గృహ నిర్మాణ పథకాల ను పూర్తి చేయడానికి ఆర్థిక సహాయం ద్వారా నిధుల కోసం అన్వేషిస్తున్న నిర్మాణదారుల కు ఈ సంస్థ ఊరట కల్పిస్తుంది. ఆ మేరకు వారు త్వరగా ఇళ్ల ను నిర్మించి కొనుగోలుదారుల కు స్వాధీనం చేసేందుకు వీలు చిక్కుతుంది. స్థిరాస్తి రంగం అనేక ఇతర పరిశ్రమల తో అంతర్గతం గా ముడిపడి ఉంది. కాబట్టి ఈ రంగం లో నమోదు అయ్యే వృద్ధి దేశ ఆర్థిక వ్యవస్థ లోని ఇతర ప్రధాన రంగాల పైన సానుకూల ప్రభావాన్ని చూపుతూ, వాటి పై ఒత్తిడిని తగ్గిస్తుంది.
పూర్వరంగం:
మధ్యాదాయ వర్గాల ఇళ్లు, అందుబాటు ధరల తో కూడిన గృహ నిర్మాణం కోసం స్పెశల్ విండో ను ఏర్పాటు చేస్తామని మాన్య ఆర్థిక శాఖ మంత్రి 2019వ సంవత్సరం సెప్టెంబరు 14వ తేదీ న ప్రకటించారు. ప్రస్తుతం నిధుల ఒత్తిడి లో గల ఈ గృహ నిర్మాణ పథకాల పూర్తి కి అవసరమైన తుది దశ నిధుల ను ఈ ప్రత్యేక గవాక్షం సమకూరుస్తుంది. తదనుగుణం గా గృహ నిర్మాణ రంగ భాగస్వాముల తో అంతర మంత్రిత్వ కమిటీ లు, పలు ఇతర భాగస్వామ్య సంస్థ లు సంప్రదింపులు సాగించాయి. ఈ సంప్రదింపుల లో గృహ నిర్మాణ ఆర్థిక సహాయ సంస్థలు, బ్యాంకు లు, బ్యాంకింగేతర ఆర్థిక సంస్థ లు, పెట్టుబడిదారులు, స్థిరాస్తి రంగ సంస్థ లు పాల్గొన్నాయి. ఈ సందర్భం గా కొనుగోలుదారులు, నిర్మాణదారులు, రుణదాత లు, పెట్టుబడిదారులు ఎదుర్కొంటున్న సమస్యలు ప్రత్యేక గవాక్షం ద్వారా పరిష్కారం కాగలవన్న ఏకాభిప్రాయం వ్యక్తమైంది.(Visitor Counter : 131